ai4bharat/Pralekha huggingface dataset:
କ୍ୟାବିନେଟ
ମେଡିକାଲ୍ ଉତ୍ପାଦ ରେଗୁଲେସନ୍ କ୍ଷେତ୍ରରେ ଭାରତ ଏବଂ ସୁରିନାମ ମଧ୍ୟରେ ରାଜିନାମାକୁ କ୍ୟାବିନେଟ୍ ମଞ୍ଜୁରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟକୁ 4 ଜୁନ୍, 2023 ରେ କେନ୍ଦ୍ରୀୟ ଡ୍ରଗ୍ ମାନକ ନିୟନ୍ତ୍ରଣ ସଂଗଠନ , ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ, ଭାରତ ସରକାର ଓ ସ୍ୱାସ୍ଥ୍ୟ ମନ୍ତ୍ରଣାଳୟ, ସୁରିନାମ ସରକାର ମଧ୍ୟରେ ମେଡିକାଲ୍ ପ୍ରଡକ୍ଟ ରେଗୁଲେସନ୍ କ୍ଷେତ୍ରରେ ସହଯୋଗ ଉପରେ ସ୍ୱାକ୍ଷରିତ ଏକ ରାଜିନାମା  ବିଷୟରେ ସୂଚନା ଦିଆଯାଇଛି। ଭାରତର ରାଷ୍ଟ୍ରପତିଙ୍କ ସୁରିନାମ ଗସ୍ତ ସମୟରେ ଏହା ସ୍ୱାକ୍ଷରିତ ହୋଇଛି।
ଏହି ରାଜିନାମାର ଉଦ୍ଦେଶ୍ୟ ହେଉଛି ଚିକିତ୍ସା ଉତ୍ପାଦ ତଥା ଅନ୍ୟାନ୍ୟ ପ୍ରାସଙ୍ଗିକ ବିଷୟ ସମ୍ବନ୍ଧୀୟ ଆଇନ ଏବଂ ନିୟମାବଳୀ ଉପରେ ଏକ ଗଠନମୂଳକ ଆଲୋଚନାକୁ ସୁଗମ କରିବା।
କେନ୍ଦ୍ର ମଧ୍ୟରେ ଫଳପ୍ରଦ ସହଯୋଗ ଏବଂ ସୂଚନା ଆଦାନପ୍ରଦାନ ପାଇଁ ଏକ ଢାଞ୍ଚା ପ୍ରତିଷ୍ଠା କରିବାକୁ ଚେଷ୍ଟା କରୁଛି! ଡ୍ରଗ୍ସ ଷ୍ଟାଣ୍ଡାର୍ଡ କଣ୍ଟ୍ରୋଲ୍ ଅର୍ଗାନାଇଜେସନ୍ ଏବଂ ସ୍ୱାସ୍ଥ୍ୟ ମନ୍ତ୍ରଣାଳୟ, ସୁରିନାମ ସରକାର ସେମାନଙ୍କ ଆନ୍ତର୍ଜାତୀୟ ଦାୟିତ୍ବ ଅନୁଯାୟୀ ମେଡିକାଲ୍ ଉତ୍ପାଦ ନିୟନ୍ତ୍ରଣ ସହିତ ଜଡିତ। ଦୁଇଟି ନିୟାମକ ପ୍ରାଧିକରଣ ମଧ୍ୟରେ ସହଯୋଗର ମୁଖ୍ୟ କ୍ଷେତ୍ରଗୁଡିକରେ ନିମ୍ନଲିଖିତ ଅନ୍ତର୍ଭୁକ୍ତ:
କ. ପରସ୍ପରର ନିୟାମକ ଢାଞ୍ଚା, ଆବଶ୍ୟକତା ଏବଂ ପ୍ରକ୍ରିୟାଗୁଡ଼ିକର ଉଭୟ ପକ୍ଷ ମଧ୍ୟରେ ଏକ ବୁଝାମଣାକୁ ପ୍ରୋତ୍ସାହିତ କରିବା ଏବଂ ଉଭୟ ପକ୍ଷ ପାଇଁ ଭବିଷ୍ୟତର ନିୟାମକ ଦୃଢ଼ ପଦକ୍ଷେପକୁ ସହଜ କରିବା,
ଖ. ଉତ୍ତମ ଲାବୋରେଟୋରୀ ଅଭ୍ୟାସ , ଉତ୍ତମ କ୍ଲିନିକାଲ ଅଭ୍ୟାସ , ଉତ୍ତମ ଉତ୍ପାଦନ ଅଭ୍ୟାସ  ଏବଂ ଉତ୍ତମ ଫାର୍ମାକୋ ଭିଜିଲାନ୍ସ ଅଭ୍ୟାସ  ଉପରେ ସୂଚନା ଆଦାନ ପ୍ରଦାନ ଏବଂ ସହଯୋଗ |
ଗ. ଭାରତୀୟ ଫାର୍ମାକୋପିଆର ସ୍ୱୀକୃତି
ଘ. ଫାର୍ମାକୋଭିଜିଲାନ୍ସ ସହିତ ସୁରକ୍ଷା ସୂଚନା ଆଦାନପ୍ରଦାନ, ଏବଂ ପ୍ରତିକୂଳ ଘଟଣା ଯେଉଁଠାରେ ଅନ୍ୟ ପକ୍ଷ ସହିତ ଜଡିତ ଏକ ନିର୍ଦ୍ଦିଷ୍ଟ ସୁରକ୍ଷା ବିଷୟ ରହିଛି। ଏଥିରେ ଔଷଧ ଏବଂ ଚିକିତ୍ସା ଉପକରଣ ସମ୍ବନ୍ଧୀୟ ସୁରକ୍ଷା ଚିନ୍ତାଧାରା ଅନ୍ତର୍ଭୁକ୍ତ |
ଙ. ଦଳଗୁଡ଼ିକ ଦ୍ୱାରା ଆୟୋଜିତ ବୈଜ୍ଞାନିକ ଏବଂ ବ୍ୟବହାରିକ ସମ୍ମିଳନୀ, ସିମ୍ପୋଜିୟମ, ସେମିନାର ଏବଂ ଫୋରମରେ ଅଂଶଗ୍ରହଣ
ଚ. ପାରସ୍ପରିକ ସହମତ ଅଞ୍ଚଳରେ ଦକ୍ଷତା ବୃଦ୍ଧି,
ଛ. ଆନ୍ତର୍ଜାତୀୟ ଫୋରାରେ ସମନ୍ୱୟ,
ଜ. ସାଧାରଣ ଆଗ୍ରହର ଅନ୍ୟ କୌଣସି କ୍ଷେତ୍ର
ବୈଦେଶିକ ମୁଦ୍ରା ରୋଜଗାରକୁ ନେଇ ଡାକ୍ତରୀ ଦ୍ରବ୍ୟ ରପ୍ତାନିରେ ଏମଓୟୁ ସହାୟକ ହେବ। ଏହା ଏକ ଆତ୍ମନିର୍ଭର ଭାରତ ପାଇଁ ଏକ ପଦକ୍ଷେପ ହେବ।
ନିୟାମକ ପ୍ରଣାଳୀରେ ପରିବର୍ତ୍ତନ ଭାରତରୁ ଔଷଧ ରପ୍ତାନି ବୃଦ୍ଧିରେ ସହାୟକ ହୋଇପାରେ ଏବଂ ଫଳସ୍ୱରୂପ ଫାର୍ମା କ୍ଷେତ୍ରରେ ଶିକ୍ଷିତ ବୃତ୍ତିଗତମାନଙ୍କ ପାଇଁ ଉତ୍ତମ ନିଯୁକ୍ତି ସୁଯୋଗରେ ସହାୟକ ହେବ।
ଦୁଇ ଦେଶର ନିୟାମକ କର୍ତ୍ତୃପକ୍ଷଙ୍କ ମଧ୍ୟରେ ସ୍ୱାକ୍ଷରିତ ଏମଓୟୁ ଫାର୍ମାସ୍ୟୁଟିକାଲ୍ ବ୍ୟବହାର ପାଇଁ କଞ୍ଚାମାଲ, ଜୈବିକ ଉତ୍ପାଦ, ଚିକିତ୍ସା ଉପକରଣ ଏବଂ ପ୍ରସାଧନ ସାମଗ୍ରୀ ସହିତ ଫାର୍ମାସ୍ୟୁଟିକାଲ୍ ସମ୍ବନ୍ଧରେ ଡାକ୍ତରୀ ଉତ୍ପାଦ ନିୟନ୍ତ୍ରଣ ବିଷୟରେ ଅଧିକ ବୁଝିବାରେ ସହଜ ହେବ।
ଡାକ୍ତରୀ ଉତ୍ପାଦ ଏବଂ ପାର୍ଟି ଗୁଡିକର ଅଧୀନରେ ଥିବା ପ୍ରଶାସନିକ ଏବଂ ନିୟାମକ ସମ୍ବନ୍ଧୀୟ କ୍ଷେତ୍ରରେ ସୂଚନା ଏବଂ ସହଯୋଗର ଆଦାନ ପ୍ରଦାନକୁ ଏମଓୟୁ ପ୍ରୋତ୍ସାହିତ କରିବ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମୁସଲିମ୍ ୱାର୍ଲଡ୍ ଲିଗର ମହାସଚିବଙ୍କ ସହିତ ଆଲୋଚନା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୁସଲିମ୍ ୱାର୍ଲଡ୍ ଲିଗର ମହାସଚିବ ଶେଖ୍ ଡ. ମହମ୍ମଦ ବିନ୍ ଅବଦୁଲ୍ କରିମ୍ ଅଲ୍-ଇସା ଙ୍କ ସହିତ ଆନ୍ତଃ-ଧାର୍ମିକ ଆଲୋଚନା, ଉଗ୍ରପନ୍ଥୀ ବିଚାରର ବିରୋଧ, ବିଶ୍ବ ଶାନ୍ତିର ପ୍ରୋତ୍ସାହନ ତଥା ଭାରତ ଓ ସାଉଦୀ ଆରବ ମଧ୍ୟରେ ସହଭାଗୀତାକୁ ଦୃଢ଼ କରିବା ଉପରେ ଆଲୋଚନା କରିଛନ୍ତି।
ମହାମହିମ ଶେଖ୍ ଡା. ମହମ୍ମଦ ବିନ୍ ଅବଦୁଲକରିମ୍ ଅଲ-ଇସା ଙ୍କ ଦ୍ବାରା ବୈଠକ ବିଷୟରେ କରାଯାଇଥିବା ଟ୍ବିଟର ଉତ୍ତରରେ ପ୍ରଧାନମନ୍ତ୍ରୀ ଟ୍ବିଟ୍ କରିଛନ୍ତି :
‘‘ମୁସଲିମ୍ ବୋର୍ଡ଼ ଲିଗ ର ମହାସଚିବ ଏବଂ ମୁସଲିମ ବିଦ୍ବାନଙ୍କ ସଙ୍ଗଠନର ଅଧ୍ୟକ୍ଷ ମହାମହିମ ଶେଖ୍ ଡା. ମହମ୍ମଦ ବିନ୍ ଅବଦୁଲକରିମ୍ ଅଲ-ଇସା ଙ୍କ ସହିତ ସାକ୍ଷାତ କରି ବହୁତ ପ୍ରସନ୍ନତା ହୋଇଛି। ଆମେ ଆନ୍ତଃ-ଧାର୍ମିକ ଆଲୋଚନା, ଉଗ୍ରପନ୍ଥୀ ବିଚାରର ବିରୋଧ, ବିଶ୍ବ ଶାନ୍ତିକୁ ପ୍ରୋତ୍ସାହନ ତଥା ଭାରତ ଏବଂ ସାଉଦୀ ଆରବ ମଧ୍ୟରେ ସହଭାଗୀତାକୁ ଦୃଢ଼ କରିବା ଉପରେ ବିଚାର ଉପରେ ବ୍ୟାପକ ଆଦାନ ପ୍ରଦାନ କରିଛୁ।’’
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି୭ ସମ୍ମିଳନୀର ୬ଷ୍ଠ କାର୍ଯ୍ୟକାରୀ ଅଧିବେଶନ ରେ ପ୍ରଧାନମନ୍ତ୍ରୀଙ୍କ ଖୋଲା ମନ୍ତବ୍ୟ
ମାନ୍ୟଗଣ୍ୟ,
ସର୍ବପ୍ରଥମେ, ଜି -୭ ସମ୍ମିଳନୀର ସଫଳ ଆୟୋଜନ ପାଇଁ ମୁଁ ଜାପାନର ପ୍ରଧାନମନ୍ତ୍ରୀ ମାନ୍ୟବର କିଶିଦାଙ୍କୁ ଅଭିନନ୍ଦନ ଜଣାଉଛି । ବିଶ୍ୱ ଖାଦ୍ୟ ସୁରକ୍ଷା ପ୍ରସଙ୍ଗରେ ଏହି ଫୋରମ୍ ପାଇଁ ମୋର କିଛି ପରାମର୍ଶ ଅଛି:
ଏକ ଅନ୍ତର୍ଭୂକ୍ତି ଖାଦ୍ୟ ବ୍ୟବସ୍ଥା ଗଠନ ଯାହା ବିଶ୍ୱର ସବୁଠାରୁ ଅସୁରକ୍ଷିତ ଲୋକ, ବିଶେଷକରି କ୍ଷୁଦ୍ର ଚାଷୀମାନଙ୍କ ଉପରେ ଧ୍ୟାନ ଦେଇଥାଏ, ତାହା ଆମର ପ୍ରାଥମିକତା ହେବା ଉଚିତ୍ । ବିଶ୍ୱ ସାର ଯୋଗାଣ ଶୃଙ୍ଖଳାକୁ ମଜବୁତ କରିବାକୁ ପଡିବ । ଏଥିରେ ରାଜନୈତିକ ପ୍ରତିବନ୍ଧକକୁ ହଟାଇବାକୁ ପଡିବ । ସାର ସମ୍ବଳ ଦଖଲ କରୁଥିବା ବିସ୍ତାରବାଦୀ ମାନସିକତାକୁ ବନ୍ଦ କରିବାକୁ ପଡିବ । ଏହା ଆମର ସହଯୋଗର ଉଦ୍ଦେଶ୍ୟ ହେବା ଉଚିତ୍ ।
ଅମେ ସାରା ବିଶ୍ୱରେ ସାରର ବିକଳ୍ପ ଭାବରେ ପ୍ରାକୃତିକ ଚାଷର ଏକ ନୂତନ ମଡେଲ୍ ସୃଷ୍ଟି କରିପାରିବା । ମୁଁ ବିଶ୍ୱାସ କରେ ଯେ ବିଶ୍ୱର ପ୍ରତ୍ୟେକ ଚାଷୀଙ୍କ ନିକଟରେ ଡିଜିଟାଲ୍ ଜ୍ଞାନକୌଶଳର ଲାଭ ପହଞ୍ଚାଇବା ଉଚିତ । ଜୈବିକ ଖାଦ୍ୟକୁ ଫ୍ୟାଶନ ଷ୍ଟେଟମେଣ୍ଟ ଏବଂ ବାଣିଜ୍ୟରୁ ଅଲଗା କରିବା ଏବଂ ଏହାକୁ ପୁଷ୍ଟିକର ଏବଂ ସ୍ୱାସ୍ଥ୍ୟ ସହିତ ଯୋଡିବା ଆମର ପ୍ରୟାସ ହେବା ଉଚିତ୍ ।
ଜାତିସଂଘ ୨୦୨୩ କୁ ଆନ୍ତର୍ଜାତୀୟ ମିଲେଟ ବର୍ଷ ଭାବରେ ଘୋଷଣା କରିଛି । ମିଲେଟ୍ ଏକାସାଙ୍ଗରେ ପୁଷ୍ଟିକର ଖାଦ୍ୟ, ଜଳବାୟୁ ପରିବର୍ତ୍ତନ, ଜଳ ସଂରକ୍ଷଣ ଏବଂ ଖାଦ୍ୟ ନିରାପତ୍ତାର ଆହ୍ୱାନକୁ ସମାଧାନ କରିଥାଏ । ଏହା ଉପରେ ସଚେତନତା ସୃଷ୍ଟି କରାଯିବା ଉଚିତ । ଖାଦ୍ୟ ଅପଚୟକୁ ରୋକିବା ଆମର ସାମୂହିକ ଦାୟିତ୍ୱ ହେବା ଉଚିତ୍ । ସ୍ଥାୟୀ ବିଶ୍ୱ ଖାଦ୍ୟ ସୁରକ୍ଷା ପାଇଁ ଏହା ଜରୁରୀ ଅଟେ ।
ମାନ୍ୟଗଣ୍ୟ,
କୋଭିଡ ମାନବିକତାର ସହଯୋଗ ଏବଂ ସାହାଯ୍ୟର ଦୃଷ୍ଟିକୋଣକୁ ଚ୍ୟାଲେଞ୍ଜ କରିଛି । ଟିକା ଏବଂ ଔଷଧର ଉପଲବ୍ଧତା ମାନବ କଲ୍ୟାଣ ପରିବର୍ତ୍ତେ ରାଜନୀତି ସହିତ ଜଡିତ ଥିଲା । ଭବିଷ୍ୟତରେ ସ୍ୱାସ୍ଥ୍ୟ ନିରାପତ୍ତାର କେଉଁ ପ୍ରକାର ହେବା ଉଚିତ ତାହା ଉପରେ ଆତ୍ମଚିନ୍ତନ ହେବା ଆବଶ୍ୟକ । ଏହି ବିଷୟ ଉପରେ ମୋର କିଛି ପରାମର୍ଶ ଅଛି:
ସ୍ଥାୟୀ ସ୍ୱାସ୍ଥ୍ୟସେବା ବ୍ୟବସ୍ଥା ପ୍ରତିଷ୍ଠା ଆମର ପ୍ରାଥମିକତା ହେବା ଉଚିତ
ଉତ୍ତମ ସ୍ୱାସ୍ଥ୍ୟସେବା ଆମର ମୂଳ ଲକ୍ଷ୍ୟ ହେବା ଉଚିତ୍ । ପାରମ୍ପାରିକ ଔଷଧର ପ୍ରସାର, ବିସ୍ତାର ଏବଂ ମିଳିତ ଗବେଷଣା ଆମର ସହଯୋଗର ଲକ୍ଷ୍ୟ ହେବା ଉଚିତ୍ ।
ଗୋଟିଏ ପୃଥିବୀ - ଗୋଟିଏ ସ୍ୱାସ୍ଥ୍ୟ ହେଉଛି ଆମର ନୀତି, ଏବଂ ଡିଜିଟାଲ୍ ସ୍ୱାସ୍ଥ୍ୟ, ସାର୍ବଜନିନ ସ୍ୱାସ୍ଥ୍ୟ ସେବା ପ୍ରଦାନ ଆମର ଲକ୍ଷ୍ୟ ହେବା ଉଚିତ୍ ।
ଆମର ପ୍ରାଥମିକତା ମାନବ ସେବାରେ ଡାକ୍ତର ଏବଂ ନର୍ସମାନଙ୍କର ଗତିଶୀଳତା ରହିବା ଉଚିତ ।
ମାନ୍ୟଗଣ୍ୟ,
ମୁଁ ବିଶ୍ୱାସ କରେ ବିକାଶର ମଡେଲ ବିକାଶ ପାଇଁ ବାଟ ଖୋଲିବା ଉଚିତ ଏବଂ ବିକାଶଶୀଳ ଦେଶଗୁଡିକର ପ୍ରଗତିରେ ବାଧା ସୃଷ୍ଟି କରିବା ଉଚିତ୍ ନୁହେଁ । ଖାଉଟି ବ୍ୟବସ୍ଥା ଦ୍ୱାରା ଅନୁପ୍ରାଣିତ ବିକାଶ ମଡେଲକୁ ପରିବର୍ତ୍ତନ କରିବାକୁ ପଡିବ । ପ୍ରାକୃତିକ ସମ୍ପଦର ସାମଗ୍ରିକ ବ୍ୟବହାର ଉପରେ ଧ୍ୟାନ ଦେବାର ଆବଶ୍ୟକତା ଅଛି । ଆମକୁ ଏକତ୍ର ବିକାଶ, ପ୍ରଯୁକ୍ତିବିଦ୍ୟା ଏବଂ ଗଣତନ୍ତ୍ର ଉପରେ ଧ୍ୟାନ ଦେବାକୁ ପଡିବ । ଜ୍ଞାନକୌଶଳକୁ ଗଣତାନ୍ତ୍ରିକରଣ କରିବା ଆବଶ୍ୟକ । ଜ୍ଞାନକୌଶଳ ବିକାଶ ଏବଂ ଗଣତନ୍ତ୍ର ମଧ୍ୟରେ ଏକ ସେତୁ ହୋଇପାରେ ।
ମାନ୍ୟଗଣ୍ୟ,
ଆଜି ମହିଳା ବିକାଶ ଭାରତରେ ଆଲୋଚନାର ବିଷୟ ନୁହେଁ, କାରଣ ଆଜି ଆମେ ମହିଳା ଭିତ୍ତିକ ବିକାଶରେ ଅଗ୍ରଣୀ ଅଟୁ । ଭାରତର ରାଷ୍ଟ୍ରପତି ଜଣେ ମହିଳା ଯିଏ ଏକ ଆଦିବାସୀ ଅଞ୍ଚଳରୁ ଆସିଛନ୍ତି । ତୃଣମୂଳ ସ୍ତରରେ ୩୩ ପ୍ରତିଶତ ଆସନ ମହିଳାମାନଙ୍କ ପାଇଁ ସଂରକ୍ଷିତ । ସେଗୁଡ଼ିକ ଆମର ନିଷ୍ପତ୍ତି ଗ୍ରହଣ ପ୍ରକ୍ରିୟାର ଏକ ଅବିଚ୍ଛେଦ୍ୟ ଅଙ୍ଗ । କିନ୍ନର ବ୍ୟକ୍ତିଙ୍କ ଅଧିକାର ନିଶ୍ଚିତ କରିବାକୁ ଆମେ ଆଇନ ପ୍ରସ୍ତୁତ କରିଛୁ । ଆପଣ ଜାଣି ଖୁସି ହେବେ ଯେ ଭାରତରେ ଏକ ରେଳ ଷ୍ଟେସନ ଅଛି ଯାହା ସଂପୂର୍ଣ୍ଣ ରୂପେ କିନ୍ନରମାନଙ୍କ ଦ୍ୱାରା ପରିଚାଳିତ ।
ମାନ୍ୟଗଣ୍ୟ,
ମୁଁ ନିଶ୍ଚିତ ଯେ ଆଜି ଆମର ଆଲୋଚନା ଜି୨୦ ଏବଂ ଜି୭ ର ଏଜେଣ୍ଡା ମଧ୍ୟରେ ଏକ ଗୁରୁତ୍ୱପୂର୍ଣ୍ଣ ସମ୍ପର୍କ ସୃଷ୍ଟି କରିବାରେ ଉପଯୋଗୀ ହେବ ଏବଂ ଗ୍ଲୋବାଲ୍ ସାଉଥ୍ ର ଆଶା ଏବଂ ଆଙ୍କାକ୍ଷାକୁ ପ୍ରାଥମିକତା ଦେବାରେ ସଫଳ ହେବ ।
ଧନ୍ୟବାଦ ।
HS
(
ସଂସଦୀୟ ବ୍ୟାପାର ମନ୍ତ୍ରଣାଳୟ
ସଂସଦର କେନ୍ଦ୍ରୀୟ କକ୍ଷରେ ନଭେମ୍ବର ୨୬ତାରିଖ ଦିନ ପାଳିତ ହେବ ସମ୍ବିଧାନ ଦିବସ
ମାନ୍ୟବର ରାଷ୍ଟ୍ରପତି ଆସନ୍ତାକାଲି  ଦିନ ୧୧ ଟା ବେଳେ ସଂସଦର କେନ୍ଦ୍ରୀୟ କକ୍ଷରୁ ସମ୍ବିଧାନ ଦିବସ ପାଳନର ନେତୃତ୍ୱ ନେବେ
ସମାରୋହରେ ମାନ୍ୟବର ଉପରାଷ୍ଟ୍ରପତି, ମାନ୍ୟବର ପ୍ରଧାନମନ୍ତ୍ରୀ,ମାନ୍ୟବ ବାଚସ୍ପତି, ମନ୍ତ୍ରୀ ବୃନ୍ଦ, ସଂସଦ ସଦସ୍ୟ ଓ ଅନ୍ୟାନ୍ୟ ଗଣ୍ୟମାନ୍ୟ ଅତିଥି ଯୋଗଦେବେ
କୋଭିଡ-୧୯ ମାର୍ଗଦର୍ଶିକା ପାଳନ ପୂର୍ବକ ୨୬.୧୧.୨୦୨୧ ଦିନ ରାଷ୍ଟ୍ରପତିଙ୍କ ସହ ସମ୍ବିଧାନର ପ୍ରସ୍ତାବନା ଏକାଠି ପାଠ କରିବାକୁ ଜନସାଧାରଣଙ୍କୁ ଅନୁରୋଧ କରାଯାଇଛି
ଅଧିକରୁ ଅଧିକ ଜନ ଭାଗିଦାରୀ ସୁନିଶ୍ଚିତ କରିବା ପାଇଁ ସଂସଦୀୟ ବ୍ୟାପାର ମନ୍ତ୍ରଣାଳୟ ଦୁଇଟି ପୋର୍ଟାଲ ବିକଶିତ କରିଛି
ଗୋଟିଏ ପୋର୍ଟାଲ ହେଉଛି ‘ସମ୍ବିଧାନ ପ୍ରସ୍ତାବନା ଅନଲାଇନ ପଠନ’
ଦ୍ୱିତୀୟ ପୋର୍ଟାଲ ହେଉଛି “ସାମ୍ବିଧାନିକ ଗଣତନ୍ତ୍ର ଉପରେ ଅନଲାଇନ କୁଇଜ’
୨୩ଟି ଭାଷାରେ   ଯେକୌଣସି ବ୍ୟକ୍ତି ଯେକୌଣସି ସ୍ଥାନରୁ ଅଂଶଗ୍ରହଣ କରି ପ୍ରମାଣପତ୍ର ପାଇପାରିବେ
ଆଜାଦୀ କା ଅମୃତ ମହୋତ୍ସବ ଭାରତ ସରକାରଙ୍କ ଭାରତର ସ୍ୱାଧୀନତା ଦିବସର ୭୫ତମ ବାର୍ଷିକୀ ତଥା ଏହାର ଗୌରବମୟ ପରମ୍ପରା ଓ ଐତିହ୍ୟ ପାଳନ ପାଇଁ ଏକ ପଦକ୍ଷେପ । ଏହି ମହୋତ୍ସବର ଅଂଶ ବିଶେଷଭାବେ ଭାରତ ଆସନ୍ତାକାଲି  ସଂସଦ ଭବନର କେନ୍ଦ୍ରୀୟ କକ୍ଷରେ ସମ୍ବିଧାନ ଦିବସ ବିପୁଳ ହର୍ଷୋଲ୍ଲାସ ମଧ୍ୟରେ ପାଳନ କରୁଛି ।
ସଂସଦ ଭବନର କେନ୍ଦ୍ରୀୟ କକ୍ଷରୁ ମାନନୀୟ ରାଷ୍ଟ୍ରପତି ଦିନ ଏଗାରଟାଠାରୁ ସମ୍ବିଧାନ ଦିବସ ପାଳନର ନେତୃତ୍ୱ ନେବେ ।
ଏଥିରେ ମାନନୀୟ ଉପରାଷ୍ଟ୍ରପତି, ପ୍ରଧାନମନ୍ତ୍ରୀ, ବାଚସ୍ପତି, ମନ୍ତ୍ରୀଗଣ, ସଂସଦ ସଦସ୍ୟ ଓ ଅନ୍ୟାନ୍ୟ ଗଣ୍ୟମାନ୍ୟ ଅତିଥି ମଧ୍ୟ ଅଂଶଗ୍ରହଣ କରିବେ ।
ଏହି ସମାରୋହ ସିଧାସଳଖ ସଂସଦ ଟିଭି/ଦୂରଦର୍ଶନ ଓ ଅନଲାଇନ ପୋର୍ଟାଲରୁ ସିଧାସଳଖ ପ୍ରସାରିତ ହେବ।
ମହାମାନ୍ୟ ରାଷ୍ଟ୍ରପତିଙ୍କ ସମ୍ବୋଧନ ପରେ ତାଙ୍କ ସହ ସମଗ୍ର ଦେଶବାସୀଙ୍କୁ ସମ୍ବିଧାନର ପ୍ରସ୍ତାବନା ପାଠ ପାଇଁ ଆମନ୍ତ୍ରଣ କରାଯିବ । ସେ ମଧ୍ୟ ସାମ୍ବିଧାନିକ ଗଣତନ୍ତ୍ରର ଅନଲାଇନ କୁଇଜକୁ ଶୁଭ ଉଦ୍ଘାଟନ କରିବେ । ସମ୍ବିଧାନର ପ୍ରସ୍ତାବନା ପାଠ ନିମନ୍ତେ ୨୩ଟି ଭାଷା ପୋର୍ଟାଲ ଆଜି ମଧ୍ୟରାତ୍ରୀରୁ କାର୍ଯ୍ୟକ୍ଷମ ହେବ । ପ୍ରମାଣପତ୍ର ୱେବସାଇଟ୍ରୁ ଡାଉନଲୋଡ କରି ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଏମଏୱାଇ ମାଆ ଓ ଭଉଣୀମାନଙ୍କ ଜୀବନ ସହଜ କରୁଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଆଜି ଜମ୍ମୁ ପୁଞ୍ଚର ସାଂସଦ ଶ୍ରୀ ଯୁଗଳ କିଶୋର ଶର୍ମାଙ୍କ ଟ୍ୱିଟ ଶୃଙ୍ଖଳର ପ୍ରତ୍ୟୁତ୍ତର ଦେଇଛନ୍ତି । ନିଜ ଟ୍ୱିଟରେ ସାଂସଦ ପ୍ରଧାନମନ୍ତ୍ରୀ ଆବାସ ଯୋଜନା ଯୋଜନାରେ ମିଳିଥିବା ଘର ଯୋଗୁଁ ପୁଞ୍ଚର ଚଞ୍ଚଳା ଦେବୀଙ୍କ ଜୀବନରେ ହୋଇଥିବା ବ୍ୟାପକ ପରିବର୍ତ୍ତନ ସମ୍ପର୍କରେ ଉଲ୍ଲେଖ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ପିଏମଏୱାଇ ମାଆ ଓ ଭଉଣୀମାନଙ୍କ ଜୀବନକୁ ସହଜ କରୁଛି । ସେ ଟ୍ୱିଟ କରିଛନ୍ତି;
“ପ୍ରଧାନମନ୍ତ୍ରୀ ଆବାସ ଯୋଜନା ଦ୍ୱାରା କିପରି ଆମ ମାଆ-ଭଉଣୀମାନଙ୍କ ଜୀବନ ସହଜ ହେଉଛି ତାହା ଜମ୍ମୁ-କଶ୍ମୀରର ଚଞ୍ଚଳା ଦେବୀ ଜୀଙ୍କ ଏହି ଖୁସି ବଖାଣୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସୌରଶକ୍ତି ଉତ୍ପାଦନ ପାଇଁ ଗୋଆର ପ୍ରଶଂସା କଲେ ପ୍ରଧାନମନ୍ତ୍ରୀ
ଉପଭୋକ୍ତା ଅନୁକୂଳ ପୋର୍ଟାଲ ମାଧ୍ୟମରେ ସୋଲାର ପ୍ୟାନେଲ ସ୍ଥାପନ ପାଇଁ ସବସିଡି ଆରମ୍ଭ କରିବା ଦିଗରେ ଗୋଆ ଶକ୍ତି ବିକାଶ ଏଜେନ୍ସି, ନୂତନ ତଥା ନବୀକରଣ ଯୋଗ୍ୟ ଶକ୍ତି ବିଭାଗ ଏବଂ ବିଦ୍ୟୁତ୍ ବିଭାଗର ମିଳିତ ଉଦ୍ୟମକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି । ଏହି ପଦକ୍ଷେପ ବିଦ୍ୟୁତ୍ ଉତ୍ପାଦନ ନିମନ୍ତେ ପରିବେଶ ଅନୁକୂଳ ପଦ୍ଧତି ଗ୍ରହଣ କରିବା ଲାଗି ଗୋଆ ଲୋକଙ୍କୁ ପ୍ରେରଣା ଯୋଗାଇବ ।
ଗୋଆ ମୁଖ୍ୟମନ୍ତ୍ରୀ ଡ. ପ୍ରମୋଦ ସାୱନ୍ତଙ୍କ ଏକ ଟୁଇଟର ଜବାବ ଦେଇ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଗୋଆ ସୌର ଶକ୍ତି ବ୍ୟବହାର କରୁଥିବା ଦେଖି ଖୁସି । ଏହି ସହଯୋଗୀ ପ୍ରୟାସ ସ୍ଥାୟୀ ବିକାଶକୁ ଆଗେଇ ନେବ ।’
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ସୁଶାସନର ସାଧନ ଭାବରେ ନାଗରିକ କୈନ୍ଦ୍ରିକ ସୂଚନା ବିଷୟରେ ଏକ ଦିବସୀୟ ଚିନ୍ତନ ଶିବିରର ଉଦ୍ଘାଟନ କରିଛନ୍ତି କେନ୍ଦ୍ର ମନ୍ତ୍ରୀ ଶ୍ରୀ ଅନୁରାଗ ଠାକୁର
ନୂତନ ପ୍ରଯୁକ୍ତିକୁ ବ୍ୟବହାର କରନ୍ତୁ ଓ ସରକାରୀ ଯୋଗାଯୋଗର ନୂତନ ଦିଗ ଉନ୍ମୋଚନ କରନ୍ତୁ : ଶ୍ରୀ ଅନୁରାଗ ଠାକୁର
କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ଅନୁରାଗ ଠାକୁର ଆଜି ନିଜର ମିଡିଆ ୟୁନିଟ୍ ଏବଂ ଭାରତୀୟ ସୂଚନା ସେବା  ଅଧିକାରୀଙ୍କ ସହିତ ସୂଚନା ପ୍ରସାରଣ ମନ୍ତ୍ରଣାଳୟର ଅଧିକାରୀମାନଙ୍କୁ ସରକାରୀ ଯୋଗାଯୋଗରେ ନୂତନ ପ୍ରଯୁକ୍ତିର ବ୍ୟବହାର କରିବା ଏବଂ ନୂତନ ଦିଗ ଉନ୍ମୋଚନ କରିବା ପାଇଁ ଆହ୍ବାନ ଦେଇଛନ୍ତି। ଶ୍ରୀ ଠାକୁର ଆଜି ନୂଆ ଦିଲ୍ଲୀରେ ସୁଶାସନର ସାଧନ ଭାବରେ ନାଗରିକ କୈନ୍ଦ୍ରିକ ସମ୍ପର୍କ ଉପରେ ଆୟୋଜିତ ସମ୍ମିଳନୀରେ ଏକ ଦିବସୀୟ ‘ଚିନ୍ତନ ଶିବିର’ ର ଉଦ୍ଘାଟନ କରି ଉପସ୍ଥିତ ଜନସାଧାରଣଙ୍କୁ ସମ୍ବୋଧିତ କରିଛନ୍ତି। ସମଗ୍ର ଦେଶର ସୂଚନା ଏବଂ ପ୍ରସାରଣ ମନ୍ତ୍ରଣାଳୟର ବରିଷ୍ଠ ଅଧିକାରୀ ସହିତ ନିଜର ଶ୍ରୋତାମାନଙ୍କୁ ସଚେତନ କରି ଶ୍ରୀଯୁକ୍ତ ଠାକୁର କହିଛନ୍ତି ଯେ ମିଡିଆର ଉଦ୍ଦେଶ୍ୟ ଦ୍ରୁତ ଗତିରେ ପରିବର୍ତ୍ତନ ହେଉଛି ଏବଂ ସେହିଭଳି ଲୋକଙ୍କ ସୂଚନାର ଉପଯୋଗ କରିବାର ମାର୍ଗ ରେ ମଧ୍ୟ ପରିବର୍ତ୍ତନ ହେଉଛି। ଏହି ବିଷୟରେ ସେ କହିଛନ୍ତି ଯେ 21ଶ ଶତାବ୍ଦୀରେ ଆବଶ୍ୟକତାକୁ ପୂରଣ କରିବା ଏବଂ ସୂଚନାର ପ୍ରସାର ର ଆମର ପ୍ରଣାଳୀକୁ ଗ୍ରହର କରିବାର ଆବଶ୍ୟକତା ରହିଛି।
ସେ କହିଛନ୍ତି ଯେ ଭାରତୀୟ ସୂଚନା ସେବା ଭାରତ ସରକାରଙ୍କ ଏକ ମହତ୍ତ୍ବପୂର୍ଣ୍ଣ ଅଂଶ ଅଟେ ଓ ଏହି ଚିନ୍ତନ ଶିବିର ଅଧିକାରୀମାନଙ୍କୁ ସୂଚନା ଓ ପ୍ରସାରଣ ମନ୍ତ୍ରଣାଳୟର କାମରେ ସହଯୋଗ କରିବା, ଆତ୍ମ-ନିରୀକ୍ଷଣ କରିବା ଏବଂ ସମୟରେ ସଠିକ୍ କାମ କରିବାର ଏକ ବିଶେଷ ସୁଯୋଗ ପ୍ରଦାନ କରିଛି। ସେ ଅଧିକାରୀମାନଙ୍କୁ ସମ୍ବଳର ଉନ୍ନତ ଉପଯୋଗ କରିବା, ପ୍ରଚେଷ୍ଟାର ସମନ୍ବୟ ଓ ସୂଚନାର ଆଦାନ ପ୍ରଦାନ ତଥା ଏକ ଟିମ୍ ଭାବରେ ଯୋଗଦାନ କରି ଉଚ୍ଚ ପ୍ରଭାବଶୀଳତା ଦଗରେ କାମ କରିବା ପାଇଁ ପ୍ରୋତ୍ସାହିତ କରିଛନ୍ତି।
ସେ ଉପସ୍ଥିତ ଶ୍ରୋତାମାନଙ୍କୁ ନିଜ ପାଇଁ ଏକ ସମୟ ସୀମା ନିର୍ଦ୍ଧାରିତ କରିବା ଏବଂ ମନ୍ତ୍ରଣାଳୟର ପ୍ରାଥମିକତା ଏବଂ ଉତ୍ପାଦ ସହିତ ନିଜର ସଙ୍ଗଠନର ପ୍ରାଥମିକତା ଏବଂ ଉତ୍ପାଦର ଯାଞ୍ଚ କରିବା ଏବଂ ଅପଡେଟ୍ କରିବାର ଆଗ୍ରହ କରିଛନ୍ତି। ସେ କର୍ମଯୋଗୀ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ବର ପ୍ରଶଂସା କରି ଅଧିକାରୀମାନଙ୍କୁ ସମୟକୁ ସମୟରେ ଆତ୍ମ ନିରୀକ୍ଷଣ କରିବାକୁ କହିଛନ୍ତି, ଯଦ୍ବାରା ସେ ଏହା ଦେଖିପାରିବେ ଯେ ସେ ଦେଶକୁ ନିଜର ସର୍ବଶ୍ରେଷ୍ଠ ପ୍ରଦାନ କରିବାକୁ ସକ୍ଷମ ଅଟନ୍ତି।
ସେ ମନ୍ତ୍ରଣାଳୟର ଯୋଗାଯୋଗର ଲକ୍ଷ୍ୟ ପାଇଁ ଏକ ସ୍ପଷ୍ଟ ପ୍ରାଥମିକତା ବିଷୟରେ ସୂଚନା ଦେଇ କହିଛନ୍ତି ଯେ ଯେଉଁ ଭଳି ସରକାର ବଞ୍ଚିତମାନଙ୍କର କଲ୍ୟାଣ ଦିଗରେ କାର୍ଯ୍ୟରତ ରହିଛନ୍ତି ସେହିପରି ଅନ୍ତ୍ୟୋଦୟର ମନ୍ତ୍ରକୁ ଅଧିକାରୀମାନଙ୍କର କାର୍ଯ୍ୟରେ ମାର୍ଗ ଦର୍ଶନ କରିବା ଆବଶ୍ୟକ। ସେ କହିଛନ୍ତି ଯେ ଭାରତର ଏକ ବଡ଼ ଅଂଶ ମିଡିଆର ଆଢ଼ୁଆଳରେ ରହିଥାଏ, ଯାହାକି ଟେଲିଭିଜନ ଓ ସମାଚାର ପତ୍ରର ସୁବିଧାରୁ ବଞ୍ଚିତ ଅଟେ। ଏହା ଅଧିକାରୀମାନଙ୍କର ଦାୟୀତ୍ବ ଯେ ସେ ସମାଜର ସେହି ବର୍ଗ ନିକଟରେ ପହଞ୍ଚିବେ।
ଏହା ପୂର୍ବରୁ ସୂଚନା ଓ ପ୍ରସାରଣ ସଚିବ ଏହି ଶିବିରର ମୂଳ ବିଷୟକୁ ପାଞ୍ଚଟି ଅଧିବେଶନରେ ବିଭାଜିତ କରିଛନ୍ତି ଏବଂ କହିଛନ୍ତି ଯେ ଏହି ସବୁ ବିଷୟରେ ବହୁତ ପ୍ରାସଙ୍ଗିକତା ରହିଛି। ଗ୍ରୁପରେ ବିଭାଜିତ ଅଧିକାରୀ ଏହି ଶିବିରରେ ମାନସ ମନ୍ଥନ କରିବେ ଏବଂ ଶେଷରେ ନିଜର ବିଚାର ପ୍ରସ୍ତୁତ କରିବେ। ଆଲୋଚନାର ଏହି ପାଞ୍ଚଟି ବିଷୟ ନିମ୍ନ ପ୍ରକାର ଅଟେ-
ନାଗରିକଙ୍କ ସହିତ ସହଭାଗୀ ଯୋଗାଯୋଗ – ଜନଭାଗିଦାରୀ
ପହଞ୍ଚକୁ ଅଧିକରୁ ଅଧିକ କରିବା ପାଇଁ ସାର୍ବଜନିକ ସଞ୍ଚାରରେ ନୂତନ ପ୍ରଯୁକ୍ତିର ଗ୍ରହଣ
ଭୁଲ୍ ସୁଚନାର ସମାଧାନ ପାଇଁ ତ୍ବରିତ ପ୍ରକ୍ରିୟା ପ୍ରଣାଳୀର ସ୍ଥାନୀୟକରଣ
କ୍ଷେତ୍ରୀୟ ଯୋଗାଯୋଗ ମାଧ୍ୟମରେ ଲକ୍ଷରେ ପହଞ୍ଚିବା
ଲୋକ ସେବା ପ୍ରସାରଣକୁ ମଜବୁତ୍ କରିବା
ସରକାରୀ ଯୋଗାଯୋଗ ସହିତ ସମ୍ବନ୍ଧିତ ବିଷୟରେ ମନ୍ଥନ କରିବା ଏବଂ ଭାରତ ସରକାରଙ୍କ ଯୋଗାଯୋଗ ଏବଂ ଆଉଟରିଚ୍ କାର୍ଯ୍ୟବିଧିକୁ ମାର୍ଗଦର୍ଶନ ପାଇଁ ଏକ କାର୍ଯ୍ୟ ଯୋଜନା ଏବଂ ରୋଡମ୍ୟାପ୍ ପ୍ରସ୍ତୁତ କରିବା ପାଇଁ ଜାତୀୟ ମିଡିଆ କେନ୍ଦ୍ର, ନୂଆ ଦିଲ୍ଲୀରେ ଏହି ଏକ ଦିବସୀୟ ଚିନ୍ତନ ଶିବିରର ଆୟୋଜନ କରାଯାଉଛି।
BS
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
କାଣ୍ଡଲା ବନ୍ଦର ନିକଟବର୍ତ୍ତୀ ଟୁନା ଟେକ୍ରାରେ ବହୁମୁଖୀ ପଣ୍ୟବର୍ଥ ନିର୍ମାଣ ପ୍ରସ୍ତାବକୁ କେନ୍ଦ୍ର କ୍ୟାବିନେଟର ଅନୁମୋଦନ
କଚ୍ଛ ଉପସାଗର କୂଳରେ ନିର୍ମିତ ହେବାକୁ ଥିବା ଏହି ବହୁମୁଖୀ ପଣ୍ୟବର୍ଥ ରେ କଣ୍ଟେନର/ ତରଳ ପଣ୍ୟ ବ୍ୟତୀତ ଆଉ ସବୁ ସାମଗ୍ରୀର ବୋଝେଇ ଖଲାସ ସୁବିଧା ମିଳିବ
ସରକାରୀ-ଘରୋଇ ସହଯୋଗରେ ‘ବିଓଟି’ ସୂତ୍ରରେ ଏହି ବର୍ଥ ନିର୍ମାଣ କରାଯିବ
ଗୁଜରାଟର କାଣ୍ଡଲା ବନ୍ଦର ନିକଟବର୍ତ୍ତୀ ଟୁନା ଟେକ୍ରାଠାରେ କଚ୍ଛ ଉପସାଗର କୂଳରେ ଏକ ବହୁମୁଖୀ ପଣ୍ୟ ବର୍ଥ  ନିର୍ମାଣ ପ୍ରସ୍ତାବକୁ କେନ୍ଦ୍ର କ୍ୟାବିନେଟ ଆଜି ଅନୁମୋଦନ କରିଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଏଠାରେ ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କେନ୍ଦ୍ର କ୍ୟାବିନେଟ ବୈଠକରେ ଏହି ବହୁମୁଖୀ ପଣ୍ୟ ବର୍ଥ ନିର୍ମାଣ ସମ୍ପର୍କରେ ଆଲୋଚନା ହେବା ପରେ ଏହାକୁ ଅନୁମୋଦନ କରାଯାଇଛି । ନୂଆ କରି ନିର୍ମିତ ହେବାକୁ ଏହି ପଣ୍ୟ ବର୍ଥରେ କଣ୍ଟେନର ଓ ତରଳ ସାମଗ୍ରୀ ସେବାକୁ ଛାଡି ଅନ୍ୟ ସବୁ ସାମଗ୍ରୀର ବୋଝେଇ ଖଲାସ ସୁବିଧା ଉପଲବ୍ଧ ହେବ ନାହିଁ । ଏହି ବିଲ୍ଡ, ଅପରେଟ ଓ ଟ୍ରାନ୍ସଫର  ସୂତ୍ରରେ ନିର୍ମିତ ହେବ ଏବଂ ଏଥିରେ ସରକାରୀ-ଘରୋଇ ସହଭାଗିତା ରହିବ ।
ଏହି ବର୍ଥ ନିର୍ମାଣ ପାଇଁ ଆବଶ୍ୟକ ଡ୍ରେଜିଂ ଓ ଚାନେଲ ଖନନ କରାଯିବ । ଏହାଛଡା ସର୍ବସାଧାରଣଙ୍କ ବ୍ୟବହାର ପାଇଁ ରାସ୍ତା ନିର୍ମାଣ ଓ ଅନ୍ୟାନ୍ୟ ମୌଳିକ ଭିତ୍ତିଭୂମି ସୁବିଧା ଏହି ବର୍ଥ ନିମନ୍ତେ ଉପଲବ୍ଧ ହେବ । ଡ୍ରୋଜିଂ, ଚାନେଲ ଖନନ, ସଡକ ନିର୍ମାଣ ଓ ଅନ୍ୟାନ୍ୟ ମୌଳିକ ସୁବିଧା ଯୋଗାଇ ଦେବାକୁ କାଣ୍ଡଲା  ବନ୍ଦର କର୍ତ୍ତୃପକ୍ଷ ୫୩୧ କୋଟି ୪୨ ଲକ୍ଷ ଟଙ୍କା ଯୋଗାଇ ଦେବେ ।
ଏହି ପ୍ରକଳ୍ପ କାର୍ଯ୍ୟକ୍ଷମ ହେଲେ କାଣ୍ଡଲା ବନ୍ଦରର ଭବିଷ୍ୟତର କାର୍ଯ୍ୟ ଚାପ ହ୍ରାସ ପାଇବ ଏବଂ ଅଣ ଲିକ୍ୟୁଡି ଓ ଅଣ କଣ୍ଟେନର ପଣ୍ୟ କାରବାର ସୁବିଧା ବଢିବ । ଏହି ବର୍ଥଟି କଚ୍ଛ ଉପସାଗରର ଉତ୍ତର - ପୂର୍ବ ଦିଗରେ କାଣ୍ଡଲା ବନ୍ଦର ପୂର୍ବ ପଟକୁ ନିର୍ମିତ ହେବାକୁ ଥିବାରୁ ଏହା ଦେଶର ଉତ୍ତରାଞ୍ଚଳ, ବିଶେଷକରି ଜାମ୍ମୁ-କାଶ୍ମୀର, ଉତ୍ତର ପ୍ରଦେଶ, ମଧ୍ୟ ପ୍ରଦେଶ ଓ ରାଜସ୍ଥାନର ସାମୁଦ୍ରିକ ରପ୍ତାନୀ-ଆମଦାନୀ କାରବାର ପାଇଁ ବିଶେଷ ସହାୟକ ହେବ । ଏହା ସହିତ ଏହି ବର୍ଥ କାଣ୍ଡଲା ବନ୍ଦରର ବ୍ୟାବସାୟିକ ଲକ୍ଷଣ/ଦକ୍ଷତା ବଢାଇବ ଏବଂ ନୂତନ ନିଯୁକ୍ତି ସୃଷ୍ଟି କରିବ । ସର୍ବୋପରି ଦେଶ ଅର୍ଥନୀତିକ ବିକାଶ ପ୍ରକ୍ରିୟାରେ ଏହାର ଉତ୍ତମ ଯୋଗଦାନ ରହିବ ।
ବଚ୍ଛା ବଚ୍ଛା କେତେକ ନିର୍ଦ୍ଦିଷ୍ଟ କନ୍ସେନାୟର ଙ୍କ ଦ୍ୱାରା ଏହି ବର୍ଥ ନିର୍ମାଣ କରାଯିବ । ତେବେ ଦୀନଦୟାଲ ବନ୍ଦର କର୍ତ୍ତୃପକ୍ଷ ଏଥିପାଇଁ ସାଧାରଣ ବ୍ୟବହାରକାରୀ ସୁବିଧା ସୁଯୋଗ ବିକାଶ କାମ କରିବ ।
ନୁଆ ବର୍ଥରେ ଏକ ସମୟରେ ଚାରିଟି ବଡ ଜାହାଜ ମାଲ ବୋଝେଇ ଖଲାସ କରିପାରିବେ ଏବଂ ସେଥିପାଇଁ ସବୁ ଆନୁଷଙ୍ଗିକ ସୁବିଧା ଉପଲବ୍ଧ ହେବ । ଏହି ବହୁମୁଖୀ ବର୍ଥ ନିର୍ମାଣ ପାଇଁ ମୋଟ ୧,୭୧୯କୋଟି ୨୨ଲକ୍ଷ ଟଙ୍କା ଖର୍ଚ୍ଚ ହେବ । ଏହାର ବାର୍ଷିକ ମାଲ ବୋଝେଇ ଖଲାସ କ୍ଷମତା ହେବ ୧୮.୩୩ ନିୟୁତ ଟନ୍ ।
ପ୍ରାରମ୍ଭିକ ଭାବେ ଏହି ବର୍ଥକୁ ଏକ ଲକ୍ଷ ଟନ୍ ଓଜନ ବିଶିଷ୍ଟ ୧୫ଏମ୍ ଡ୍ରଟ୍ ଜାହାଜ ଆସିପାରିବ । ଏଥି ପାଇଁ ଚାନେଲର ଡ୍ରେଜିଂ ଓ ରକ୍ଷଣାବେକ୍ଷଣ କାର୍ଯ୍ୟ କଣ୍ଡଲା ବନ୍ଦର କରିବ । ରିହାତି ସମୟ ମଧ୍ୟରେ କାଣ୍ଡଲା ବନ୍ଦ କର୍ତ୍ତୃପକ୍ଷ ଚାହିଁଲେ ଚାନେଲକୁ ଅଧିକ ଗଭୀର ଓ ଚଉଡା କରି ୧୮ଏମ୍ ଡ୍ରଟ୍ ଜାହାଜକୁ ଏହି ବର୍ଥକୁ ନେଇ ପାରିବେ ।
ପଶ୍ଚିମ ଉପକୂଳସ୍ଥିତ ଗୁଜରାଟର କଚ୍ଛ ଜିଲ୍ଲାରେ ଥିବା କାଣ୍ଡଲା ବନ୍ଦର ଦେଶର ଅନ୍ୟତମ ପ୍ରମୁଖ ବନ୍ଦରଗୁଡିକ ମଧ୍ୟରୁ ଗୋଟିଏ । ଏହାର ନାମ ଏବେ ସରକାରୀ ଭାବେ “ଦୀନ ଦୟାଲ” ବନ୍ଦର କରାଯାଇଛି । ଏହି ପ୍ରମୁଖ  ବନ୍ଦରଟି ମୁଖ୍ୟତଃ ଦେଶର ଉତ୍ତରାଞ୍ଚଳ ରାଜ୍ୟଗୁଡିକର ସାମୁଦ୍ରିକ ବାଣିଜ୍ୟକ କାରବାର ଆବଶ୍ୟକତା ପୂରଣ କରିଥାଏ । ଭୂମି ପରିବେଷ୍ଟିତ ଜାମ୍ମୁ-କାଶ୍ମୀର, ଉତ୍ତର ପ୍ରଦେଶ, ମଧ୍ୟପ୍ରଦେଶ, ପଞ୍ଜାବ, ରାଜସ୍ଥାନ ଓ ହରିୟାଣା ଆଦି ରାଜ୍ୟ ଏହି ବନ୍ଦର ଉପରେ ଅଧିକ ନିର୍ଭର କରିଥାନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଡିଜିଟାଲ ଭାରତ ପାଇଁ ଏକ ବୃହତ ବିଜୟ; ସ୍ୱାସ୍ଥ୍ୟ ମନ୍ତ୍ରଣାଳୟର ଇ-ସଞ୍ଜିବନୀ ଟେଲି ମେଡ଼ିସିନ ସେବା ଦ୍ଵାରା ରେକର୍ଡ ସଂଖ୍ୟକ 2 ଲକ୍ଷ ଟେଲି ପରାମର୍ଶ
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ଇ-ସଞ୍ଜିବନୀ ଡିଜିଟାଲ ପ୍ଲାଟଫର୍ମ ଦ୍ଵାରା 2 ଲକ୍ଷ ଟେଲି ପରାମର୍ଶ ଦିଆଯାଇଛି । ମାତ୍ର 10 ଦିନ ମଧ୍ୟରେ ଏହି ସଫଳତା ହାସଲ ହୋଇପାରିଛି । କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡଃ ହର୍ଷ ବର୍ଦ୍ଧନ ଗତ 9 ତାରିଖ ଦିନ 1.5 ଲକ୍ଷ ଟେଲି ପରାମର୍ଶ ପୂର୍ତ୍ତି ଅବସରରେ ଆୟୋଜିତ ଏକ ବୈଠକରେ ଅଧ୍ୟକ୍ଷତା କରିଥିଲେ । ପ୍ରଧାନମନ୍ତ୍ରୀଙ୍କ ଡିଜିଟାଲ ଇଣ୍ଡିଆ ପଦକ୍ଷେପ ସ୍ୱରୂପ ଇ-ସଞ୍ଜିବନୀ ପ୍ଲାଟଫର୍ମ କରୋନା ବୈଶ୍ଵିକ ମହାମାରୀ କାଳରେ ଟେଲି ପରାମର୍ଶ ଜରିଆରେ ସମାଜର ଅଶେଷ ହିତ ସାଧନ କରିପାରିଛି ।
ଇ-ସଞ୍ଜିବନୀ ପ୍ଲାଟଫର୍ମ 2 ପ୍ରକାରର ଟେଲି ମେଡ଼ିସିନ ସେବା ଯୋଗାଇଥାଏ । ଗୋଟିଏ ହେଲା ଡାକ୍ତର – ଡାକ୍ତର ଇ-ସଞ୍ଜିବନୀ ଓ ଦ୍ଵିତୀୟଟି ହେଲା ରୋଗୀ-ଡାକ୍ତର ଇ-ସଞ୍ଜିବନୀ ଓପିଡି ଟେଲି ପରାମର୍ଶ । ପ୍ରଥମଟି ଆୟୁଷ୍ମାନ ଭାରତ ସ୍ୱାସ୍ଥ୍ୟ ଓ ସୁଧାର କେନ୍ଦ୍ର  ଜରିଆରେ ତ୍ୱରାନ୍ୱିତ ହେଉଛି । ଦେଶର ସମସ୍ତ 1.5 ଲକ୍ଷ ସ୍ୱାସ୍ଥ୍ୟ ଓ ସୁଧାର କେନ୍ଦ୍ର ଚିହ୍ନଟ ହୋଇଥିବା ମେଡିକାଲ କଲେଜ ହସ୍ପିଟାଲ ସହ ଯୋଗସୂତ୍ର ରକ୍ଷା କରି ହବ ଏଣ୍ଡ ସ୍ପୋକ ମଡେଲରେ ଏହାକୁ ତ୍ୱରାନ୍ୱିତ କରିବା ଏହାର ଲକ୍ଷ୍ୟ । ରାଜ୍ୟ ସରକାରଗୁଡିକ ଏଥିପାଇଁ ମେଡିକାଲ କଲେଜ ଓ ଜିଲ୍ଲା ହସ୍ପିଟାଲଗୁଡିକୁ ହବ ଭାବେ ଚିହ୍ନଟ କରିଛନ୍ତି । ଏଗୁଡିକ ସ୍ପୋକ ଯଥା ଉନ୍ନୀତ ସ୍ୱାସ୍ଥ୍ୟ କେନ୍ଦ୍ର, ଜନସ୍ୱାସ୍ଥ୍ୟ କେନ୍ଦ୍ର ଓ ସ୍ୱାସ୍ଥ୍ୟ ସୁଧାର କେନ୍ଦ୍ରଗୁଡ଼ିକୁ ଟେଲି ପରାମର୍ଶ ଦେବେ । ସ୍ୱାସ୍ଥ୍ୟ ମନ୍ତ୍ରଣାଳୟ ଦ୍ଵିତୀୟ ଟେଲି ପରାମର୍ଶ ସେବା ଇ-ସଞ୍ଜିବନୀ ଓପିଡି ଜରିଆରେ ପ୍ରଦାନ କରୁଛି । କରୋନା ବୈଶ୍ଵିକ ମହାମାରୀ ଦୃଷ୍ଟିରୁ ଏପ୍ରିଲ ମାସଠାରୁ ରୋଗୀ ସିଧାସଳଖ ଡାକ୍ତରଙ୍କ ସହ ଟେଲି ପରାମର୍ଶ କରିପାରୁଛନ୍ତି । ଏହାଦ୍ଵାରା କରୋନା ସଂକ୍ରମଣକୁ ରୋକିବା ସହ ଅନ୍ୟାନ୍ୟ ରୋଗର ଚିକିତ୍ସା ମଧ୍ୟ କରାଯାଉଛି ।
ଇ-ସଞ୍ଜିବନୀ 23ଟି ରାଜ୍ୟ ତ୍ୱରାନ୍ୱିତ କରିଥିବା ବେଳେ ଅନ୍ୟ ରାଜ୍ୟଗୁଡିକ ଏହାକୁ ଲାଗୁ କରିବା ପ୍ରକ୍ରିୟାରେ ଅଛନ୍ତି ।
ଏହି ପ୍ଲାଟଫର୍ମ ଜରିଆରେ ଦିଆଯାଉଥିବା ଇ-ସ୍ଵାସ୍ଥ୍ୟସେବାର ସୁଯୋଗ ନେଉଥିବା 5ଟି ମୁଖ୍ୟା ରାଜ୍ୟ ହେଲେ – ତାମିଲନାଡୁ , ଉତ୍ତର ପ୍ରଦେଶ , ଆନ୍ଧ୍ର ପ୍ରଦେଶ , ହିମାଚଳ ପ୍ରଦେଶ  ଏବଂ କେରଳ  । ଆନ୍ଧ୍ର ପ୍ରଦେଶ ସ୍ୱାସ୍ଥ୍ୟ ସୁଧାର କେନ୍ଦ୍ର ବନାମ ମେଡିକାଲ କଲେଜ ବାର୍ତ୍ତା ବିନିମୟରେ ଅଗ୍ରଣୀ ଭୂମିକା ଗ୍ରହଣ କରି 25,478ଟି ପରାମର୍ଶ କରିଥିବା ବେଳେ ତାମିଳନାଡୁ ଓପିଡି ସେବାରେ ସର୍ବାଧିକ 56,346 ରେ ଅଗ୍ରଣୀ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱର୍ଣ୍ଣ ପଦକ ବିଜୟୀ ଭାରୋତଳନକାରୀ ଜେରେମି ଲାଲ୍ରିନୁଙ୍ଗାଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ବର୍ମିଂହାମ୍ ଠାରେ କମନୱେଲ୍ଥ ଗେମ୍ସ ୨୦୨୨ରେ ସ୍ୱର୍ଣ୍ଣ ପଦକ ଜିତି ଥିବାରୁ ପ୍ରଧାନମନ୍ତ୍ରୀ ଭାରୋତଳନକାରୀ ଜେରେମି ଲାଲ୍ରିନୁଙ୍ଗାଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ୍ ଠାରେ କମନୱେଲ୍ଥ ଗେମ୍ସ ୨୦୨୨ରେ ସ୍ୱର୍ଣ୍ଣ ପଦକ ଜିତି ଥିବାରୁ ଭାରୋତୋଳନକାରୀ ଜେରେମି ଲାଲ୍ରିନୁଙ୍ଗାଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟ୍ୱିଟର କରି ପ୍ରଧାନମନ୍ତ୍ରୀ ଲେଖିଛନ୍ତି :
“ଆମର ଯୁବ ଶକ୍ତି ଇତିହାସ ସୃଷ୍ଟି କରୁଛନ୍ତି ! ଜେରେମି ଲାଲ୍ରିନୁଙ୍ଗାଙ୍କୁ ଅଭିନନ୍ଦନ, ଯିଏ କମନୱେଲ୍ଥ ଗେମ୍ସରେ ତାଙ୍କର ପ୍ରଥମ ପଦାର୍ପଣରେ ସ୍ୱର୍ଣ୍ଣ ପଦକ ଜିତିଛନ୍ତି ଏବଂ ଏକ ଚମତ୍କାର କମନେଓଲ୍ଥ ଗେମ୍ସ ରେକର୍ଡ ମଧ୍ୟ ସ୍ଥାପନ କରିଛନ୍ତି । ଅଳ୍ପ ବୟସରେ ସେ ଦେଶ ପାଇଁ ଗର୍ବ ଏବଂ ଗୌରବ ଆଣିଛନ୍ତି । ଭବିଷ୍ୟତର ପ୍ରୟାସ ନିମନ୍ତେ ତାଙ୍କୁ ଶୁଭ କାମନା ଜଣାଉଛି ।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚନ୍ଦ୍ରଯାନ ପାଇଁ ଶୁଭକାମନା ଲାଗି ଭୁଟାନ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଦେଲେ ପ୍ରଧାନମନ୍ତ୍ରୀ
ଚନ୍ଦ୍ରଯାନ ୩ର ସଫଳ ଉତକ୍ଷେପଣ ପାଇଁ ଶୁଭକାମନା ଜଣାଇଥିବାରୁ ଭୁଟାନ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ।
ଭୁଟାନ ପ୍ରଧାନମନ୍ତ୍ରୀଙ୍କ ଏକ ଟୁଇଟ୍ର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ତୁମ ଶୁଭକାମନା ପାଇଁ ଧନ୍ୟବାଦ । ବାସ୍ତବରେ ଚନ୍ଦ୍ରଯାନର ସଫଳତା ସମଗ୍ର ମାନବିକତା ପାଇଁ ଶୁଭଙ୍କର ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୬୪ତମ ସ୍ଥାପନା ଦିବସ ଉପଲକ୍ଷେ ସୀମା ସଡ଼କ ସଙ୍ଗଠନ ପ୍ରୋଜେକ୍ଟ ଦନ୍ତକର କାର୍ଯ୍ୟକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସୀମା ସଡ଼କ ସଙ୍ଗଠନର ୬୪ତମ ସ୍ଥାପନା ଦିବସ ଉପଲକ୍ଷେ ପ୍ରୋଜେକ୍ଟ ଦନ୍ତକର ପଦକ୍ଷେପକୁ ପ୍ରଶଂସା କରିଛନ୍ତି ।
ଭୁଟାନର ଥିମ୍ପୁରେ ଏଣ୍ଡ୍ୟୁରିଂ ଫ୍ରେଣ୍ଡଶିପ୍ ମାଉଣ୍ଟେନ ବାଇକ ଚ୍ୟାଲେଞ୍ଜର ୧୦ମ ମେଗା ସଂସ୍କରଣ ଆୟୋଜନ ବାବଦରେ ବର୍ଡର ରୋଡ୍ ଅର୍ଗାନାଇଜେଶନର ଏକ ଟୁଇଟକୁ ରିଟୁଇଟ କରି ପ୍ରଧାନମନ୍ତ୍ରୀ କହିଛନ୍ତି:
‘ପ୍ରଶଂସନୀୟ ପଦକ୍ଷେପ’ ।
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ମିଥ୍ୟା ବନାମ ସତ୍ୟ
ନ୍ୟୁମୋକୋକଲ ଟିକା ଅଭାବ ସମ୍ପର୍କିତ ଗଣମାଧ୍ୟମ ଖବର ମିଥ୍ୟା ଏବଂ ଭ୍ରମାତ୍ମକ
୭୦.୧୮ ଲକ୍ଷ ଡୋଜରୁ ଅଧିକ ପିସିଭି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକରେ ଉପଲବ୍ଧ ଅଛି
କେନ୍ଦ୍ର ସରକାର ଯୋଗାଇ ଦେଇଥିବା ୩.୨୭ କୋଟିରୁ ଅଧିକ ପିସିଭି ଡୋଜ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଦ୍ୱାରା ଜାନୁୟାରୀ ୨୦୨୨ରୁ ସେପ୍ଟେମ୍ବର ୨୦୨୨ ମଧ୍ୟରେ ଉପଯୋଗ ହୋଇଛି
ନିକଟରେ ଏକ ଜାତୀୟ ଦୈନିକ ଖବରକାଗଜରେ ସାରା ଦେଶରେ ନ୍ୟୁମୋକୋକଲ  ଟିକା ଅଭାବ ସମ୍ପର୍କିତ ଖବର ପ୍ରକାଶିତ ହୋଇଛି । ଏଥିରେ ରାଜ୍ୟ ସ୍ୱାସ୍ଥ୍ୟ ଅଧିକାରୀ ଙ୍କ ଉଦ୍ଧୃତି ଦେଇ ଟେଣ୍ଡର ବିଳମ୍ବ ଯୋଗୁଁ ସାରା ଦେଶରେ ମାସକରୁ ଅଧିକ ସମୟ ଧରି ଲକ୍ଷ ଲକ୍ଷ ଶିଶୁଙ୍କ ଟିକାକରଣ ବାଧାପ୍ରାପ୍ତ ହୋଇଥିବା ଲେଖାଯାଇଛି ।
ଏହି ଖବର ଭ୍ରମାତ୍ମକ ଓ ଅସତ୍ୟ ତଥ୍ୟ ପ୍ରଦାନ କରୁଛି ।
ଅକ୍ଟୋବର ୭,୨୦୨୨ ପର୍ଯ୍ୟନ୍ତ ଉପଲବ୍ଧ ତଥ୍ୟ ଅନୁଯାୟୀ ପିସିଭି ଟିକାର ପର୍ଯ୍ୟାପ୍ତ ଡୋଜ ଉପଲବ୍ଧ ଅଛି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକରେ ସମୁଦାୟ ୭୦,୧୮, ୮୧୭  ପିସିଭି ଡୋଜ ଉପଲବ୍ଧ ଅଛି । ଏଥିରୁ ୩,୦୧,୭୯୪  ପିସିଭି ଡୋଜ ମହାରାଷ୍ଟ୍ର ରାଜ୍ୟରେ ରହିଛି ।
ସେହିପରି କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ଏଚଏମଆଇଏସ ତଥ୍ୟ ଅନୁଯାୟୀ ଜାନୁୟାରୀ ୨୦୨୨ରୁ ସେପ୍ଟେମ୍ବର ୨୦୨୨ ଅବଧି ମଧ୍ୟରେ କେନ୍ଦ୍ର ସରକାର ଯୋଗାଇ ଦେଇଥିବା ସମୁଦାୟ ୩,୨୭,୬୭,୦୨୮  ପିସିଭି ଡୋଜ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳଗୁଡିକ ଦ୍ୱାରା ଉପଯୋଗ ହୋଇଛି । ଏଥିରେ ମହାରାଷ୍ଟ୍ର ରାଜ୍ୟରେ ୧୮,୮୦,୭୨୨  ପିସିଭି ଡୋଜ ସାମିଲ ରହିଛି ।
୨୦୨୨-୨୩ ବର୍ଷ ପାଇଁ କିଣା ହୋଇଥିବା ପିସିଭି ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳଗୁଡିକୁ ଯୋଗାଣ ଆରମ୍ଭ ହୋଇଛି ।
ଶିଶୁ ମୃତ୍ୟୁର ପ୍ରମୁଖ କାରଣ ମଧ୍ୟରୁ ନିମୋନିଆ ଅନ୍ୟତମ ଓ ଏହି ସମସ୍ୟାର ସଠିକ ମୁକାବିଲା ପାଇଁ ଭାରତ ସରକାର ଗୁରୁତ୍ୱପୂର୍ଣ୍ଣ ପଦକ୍ଷେପ ଗ୍ରହଣ କରିଛନ୍ତି ।
୨୦୧୭ରେ ଭାରତ ସରକାରଙ୍କ ଦ୍ୱାରା ପର୍ଯ୍ୟାୟ କ୍ରମେ ସର୍ବାଧିକ ପ୍ରଭାବିତ ପାଞ୍ଚଟି ରାଜ୍ୟ ଯଥା- ବିହାର, ହିମାଚଳ ପ୍ରଦେଶ, ମଧ୍ୟପ୍ରଦେଶ, ରାଜସ୍ଥାନ ଓ ଉତ୍ତର ପ୍ରଦେଶରେ ନ୍ୟୁମୋକୋକଲ କଂଜୁଗେଟ ଭ୍ୟାକ୍ସିନ  ଆରମ୍ଭ ହୋଇଥିଲା । ପରେ ପିସିଭିକୁ ସାର୍ବଜନୀନ ଟିକାକରଣ କାର୍ଯ୍ୟକ୍ରମ  ଅନ୍ତର୍ଗତ ସାରା ଦେଶରେ ଆରମ୍ଭ କରାଯାଇଥିଲା ।
ଏବେ ପିସିଭି ଭାରତର ସାର୍ବଜନୀନ ଟିକାକରଣ କାର୍ଯ୍ୟକ୍ରମ ର ଅଭିନ୍ନ ଅଙ୍ଗ ପାଲଟିଛି ଓ ୨ କୋଟି ୭୧ ଲକ୍ଷ ନବଜାତକଙ୍କୁ ବିନା ମୂଲ୍ୟରେ ପ୍ରଦାନ କରାଯାଉଛି । ଏହାକୁ ତିନି ଡୋଜ ସୂଚୀ  ଅନୁଯାୟୀ ପ୍ରଦାନ କରାଯାଉଛି ।
SR
(Visitor Counter : 96
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ହିନ୍ଦୁସ୍ତାନ ଉର୍ବରକ ଏବଂ ରସାୟନ ଲିମିଟେଡ୍ର ତିନୋଟି ୟୁନିଟ୍ ପାଇଁ ନୂଆ ନିବେଶ ନୀତି-୨୦୧୨ର ପ୍ରଯୁଜ୍ୟତା ସମ୍ପ୍ରସାରଣ ପ୍ରସ୍ତାବକୁ କେନ୍ଦ୍ର କ୍ୟାବିନେଟ୍ର ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆର୍ଥିକ ବ୍ୟାପାର ସଂକ୍ରାନ୍ତ କେନ୍ଦ୍ର କ୍ୟାବିନେଟ କମିଟି ବୈଠକରେ ସାର ବିଭାଗ ପକ୍ଷରୁ ଦିଆଯାଇଥିବା ଏକ ଗୁରୁତ୍ୱପୂର୍ଣ୍ଣ ପ୍ରସ୍ତାବକୁ ମଞ୍ଜୁରି ମିଳିଛି । ଏହି ମଞ୍ଜୁରି ଅନୁଯାୟୀ, ହିନ୍ଦୁସ୍ତାନ ଉର୍ବରକ ଏବଂ ରସାୟକ ଲିମିଟେଡ ର ତିନୋଟି ୟୁନିଟ – ଗୋରଖପୁର, ସିନ୍ଦରୀ ଏବଂ ବରୌନୀ ପାଇଁ ନୂତନ ନିବେଶ ନୀତି -୨୦୧୨ର ପ୍ରଯୁଜ୍ୟତାକୁ ସମ୍ପ୍ରସାରଣ କରାଯିବ ।
କୋଲ ଇଣ୍ଡିଆ ଲିମିଟେଡ , ଏନଟିପିସି ଲିମିଟେଡ  ଏବଂ ଇଣ୍ଡିଆନ ଅଏଲ କର୍ପୋରେସନ ର ଏକ ଯୌଥ ଉଦ୍ୟୋଗ କମ୍ପାନୀ ଭାବେ ୧୫ ଜୁନ, ୨୦୧୬ରେ ଏଚୟୁଆରଏଲର ନିଗମୀକରଣ ହୋଇଥିଲା। ପୂର୍ବରୁ ଥିବା ଏଫସିଆଇଏଲର ଗୋରଖପୁର ଓ ସିନ୍ଦରୀ ୟୁନିଟ୍ ଏବଂ ଜିଏଫସିଏଲର ବରୌନୀ ୟୁନିଟ୍ର ପୁନରୁଦ୍ଧାର ପାଇଁ ଏଚୟୁଆରଏଲ ଏବେ କାର୍ଯ୍ୟ କରୁଛି । ଏଚୟୁଆରଏଲ ପକ୍ଷରୁ ପ୍ରତ୍ୟେକ ୟୁନିଟ୍ ଠାରେ ବାର୍ଷିକ ୧୨.୭ ଲକ୍ଷ ମେଟ୍ରିକ ଟନ୍ ର ପ୍ରତିଷ୍ଠିତ କ୍ଷମତା ବିଶିଷ୍ଟ ନୂଆ ବାଷ୍ପ ଆଧାରିତ ୟୁରିଆ ପ୍ଲାଣ୍ଟ ସ୍ଥାପନ କରୁଛି । ୨୫ ହଜାର ୧୨୦ କୋଟି ଟଙ୍କା ବ୍ୟୟ କରାଯାଇ ତିନୋଟି ଏଚୟୁଆରଏଲ ୟୁରିଆ ପ୍ରକଳ୍ପ ନିର୍ମାଣ କାର୍ଯ୍ୟ ଜାରି ରହିଛି । ଏଚୟୁଆରଏଲର ଏସବୁ ତିନୋଟି ୟୁନିଟ୍କୁ ଗେଲ୍ ପକ୍ଷରୁ ପ୍ରାକୃତିକ ବାଷ୍ପ ଯୋଗାଣ କରାଯାଉଛି ।
ଏଚୟୁଆରଏଲର ଏହି ଅତ୍ୟାଧୁନିକ ପ୍ଲାଣ୍ଟ ସରକାରଙ୍କ ସେହି ପ୍ରୟାସର ଅଂଶବିଶେଷ, ଯାହା ଅଧୀନରେ ଏସସିଆଇଏଲ/ଏଚଏଫସିଏଲର ବନ୍ଦ ପଡ଼ିଥିବା ୟୁରିଆ ପ୍ଲାଣ୍ଟକୁ ପୁନରୁଦ୍ଧାର କରିବା ପାଇଁ ପଦକ୍ଷେପ ନିଆଯାଉଛି, ଯାହାଫଳରେ ୟୁରିଆ କ୍ଷେତ୍ରରେ ଦେଶ ଆତ୍ମନିର୍ଭରଶୀଳ ହୋଇପାରିବ । ଏହି ତିନୋଟି ପ୍ଲାଣ୍ଟ ସମ୍ପୂର୍ଣ୍ଣ କାର୍ଯ୍ୟକ୍ଷମ ହେବା ପରେ ଦେଶରେ ୩୮.୧ ଏଲଏମଟିପିଏ ପରିମାଣର ସ୍ୱଦେଶୀ ୟୁରିଆ ଉତ୍ପାଦନ ବଢ଼ିବ । ଏଥିସହିତ ୟୁରିଆ ଉତ୍ପାଦନ କ୍ଷେତ୍ରରେ ଭାରତକୁ ‘ଆତ୍ମନିର୍ଭରଶୀଳ’ କରିବା ଲାଗି ପ୍ରଧାନମନ୍ତ୍ରୀଙ୍କ ସଂକଳ୍ପକୁ ସାକାର କରିବାରେ ମଧ୍ୟ ସହାୟତା ମିଳିବ । ଏହି ପ୍ରକଳ୍ପ ମାଧ୍ୟମରେ ଚାଷୀମାନଙ୍କୁ ଯଥେଷ୍ଟ ପରିମାଣରେ ସାରା ଉପଲବ୍ଧ ହେବା ସହିତ, ଖାଦ୍ୟ ସୁରକ୍ଷା ସୁନିଶ୍ଚିତ ହେବ । ଅନୁରୂପ ଭାବେ ସଡ଼କ, ରେଳ, ସହାୟକ ଉଦ୍ୟୋଗ ଭଳି ଭିତ୍ତିଭୂମି ବିକାଶ ଜରିଆରେ ସ୍ଥାନୀୟ ଅଞ୍ଚଳର ଅର୍ଥବ୍ୟବସ୍ଥା ଅଧିକ ଗତିଶୀଳ ହୋଇପାରିବ ।
ଏଚୟୁଆରଏଲର ତିନୋଟି ୟୁନିଟରେ ବିଭିନ୍ନ ଅଭିନବ ବିଶେଷତ୍ୱ ରହିଛି, ଯଥା ଉତ୍କୃଷ୍ଟ ବିସ୍ଫୋରକ ନିରୋଧୀ ନିୟନ୍ତ୍ରଣ କକ୍ଷ, ଯେଉଁଥିରେ ଡିସିଏଲ , ଇଏସଡି , ପରିବେଶ ନିରୀକ୍ଷଣ ପ୍ରଣାଳୀ ସୁବିଧା ରହିଛି । ଏସବୁ ପ୍ଲାଣ୍ଟରୁ ବର୍ଜ୍ୟ ଜଳ ନିଷ୍କାସନ ପ୍ଲାଣ୍ଟ ବାହାରେ କୌଣସି ଅନ୍ୟ ସ୍ଥାନକୁ ହୋଇନଥାଏ। ଅତ୍ୟନ୍ତ ଉଦ୍ୟମୀ, ସମର୍ପିତ ଏବଂ ସୁପ୍ରଶିକ୍ଷିତ ପରିଚାଳକମାନଙ୍କ ଦ୍ଵାରା ଏହି ବ୍ୟବସ୍ଥାର ପରିଚାଳନା ହୋଇଥାଏ। ଏଚୟୁଆରଏଲ-ଗୋରଖପୁର ୟୁନିଟ୍ରେ ଭାରତର ପ୍ରଥମ ୬୫ ମିଟର ଲମ୍ବ ଏବଂ ଦୁଇ ମିଟର ଚଉଡ଼ାର ଏୟାର ଅପରେଟେଡ୍ ବୁଲେଟ୍ ପ୍ରୁଫ ରବର ଡ୍ୟାମ୍ ରହିଛି ।
ଏହି ତିନୋଟି କେନ୍ଦ୍ରରେ ବିଶ୍ୱର ସର୍ବଶ୍ରେଷ୍ଠ ଜ୍ଞାନକୌଶଳ ଉପଯୋଗ କରାଯାଇଛି । ଭାରତର ସାତଟି ରାଜ୍ୟ-ଉତ୍ତର ପ୍ରଦେଶ, ବିହାର, ଝାଡ଼ଖଣ୍ଡ, ଛତିଶଗଡ଼, ମଧ୍ୟପ୍ରଦେଶ, ପଶ୍ଚିମବଙ୍ଗ ଏବଂ ଓଡ଼ିଶାରେ ୟୁରିଆ ଚାହିଦା ପୂରଣ କରିବା ଏହାର ଉଦ୍ଦେଶ୍ୟ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶିଲଙ୍ଗ ଚାମ୍ବର ଚୋୟାର ଶ୍ରୀ ନିଲ ନୋଙ୍ଗକିନରିହଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶିଲଙ୍ଗ ଚାମ୍ବର ଚୋୟରଙ୍କ ଉପଦ୍ଦେଷ୍ଟା ତଥା ନିର୍ଦ୍ଦେଶକ ଶ୍ରୀ ନୀଲ ନୋଙ୍ଗକନିରିହଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
“ଶ୍ରୀ ନୀଲ ନୋଙ୍ଗକିନରିହ ଶିଲୋଙ୍ଗ ଚାମ୍ବର ଚୋୟର ପାଇଁ ଜଣେ ଉଲ୍ଲେଖନୀୟ ପରାମର୍ଶଦାତା ଥିଲେ, ଯାହା ଦର୍ଶକଙ୍କୁ ସର୍ବଭାରତୀୟ ସ୍ତରରେ ଆକର୍ଷିତ କରିଥିଲା । ମୁଁ ମଧ୍ୟ ସେମାନଙ୍କର କିଛି ଚମତ୍କାର ପ୍ରଦର୍ଶନକୁ ଦେଖିଛି । ସେ ଖୁବ୍ ଶୀଘ୍ର ଆମ ଠାରୁ ବିଦାୟ ନେଇଛନ୍ତି । ତାଙ୍କର ସୃଜନଶୀଳତା ସର୍ବଦା ସ୍ମରଣୀୟ ରହିବ । ତାଙ୍କ ପରିବାର ଏବଂ ପ୍ରଶଂସକଙ୍କ ପ୍ରତି ସମବେଦନା । ଶ୍ରଦ୍ଧାଞ୍ଜଳି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ମହିଳା ହେପ୍ଟାଥଲନ ୮୦୦ ମିଟରରେ ବ୍ରୋଞ୍ଜ ପଦକ ଜିତିଥିôବା ନନ୍ଦିନୀ ଆଗାସରାଙ୍କ ପାଇଁ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ମହିଳା ହେପ୍ଟାଥଲନ ୮୦୦ ମିଟରରେ ବ୍ରୋଞ୍ଜ ପଦକ ଜିତିଥିôବା ନନ୍ଦିନୀ ଆଗାସରାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ୍ସରେ ପୋଷ୍ଟ କରିଛନ୍ତି:
‘ମହିଳା ହେପ୍ଟାଥଲନ ୮୦୦ ମିଟର ପ୍ରତିଯୋଗିତାରେ ନନ୍ଦିନୀ ଆଗାସରାଙ୍କ ଦ୍ୱାରା ବ୍ରୋଞ୍ଜ ପଦକ ବିଜୟରେ ଭାରତ ଖୁସି ପାଳିଛି । ସେ ଜଣେ ଚାମ୍ପିୟନ ଯିଏ କି ଖେଳ ଭାବନା ଏବ ଉତ୍କୃଷ୍ଟତାର ପ୍ରତୀକ । ତାଙ୍କୁ ଅଭିନନ୍ଦନ ଏବଂ ଆଗାମୀ ପ୍ରୟାସ ପାଇଁ ଶୁଭକାମନା ।’
SR
(